Sa dau vakavuna na nodrau dau vala wasoma!
Sa toso tiko na yabaki sa dau rarawa vakalevu o Nunia na marama ni Gau oqo ka ra sa dau veiwalitaka ena loma ni koro ni leqa tiko ga o Timoci!
Ena dua na gauna, sa baci vaka vu vala vei Timoci o Nunia ka sa leqa sara vakalevu o Timoci baleta ni sa tukuna tiko o Nunia ni kevaka e sa sega ni buli rawa e dua na gone, e sa na vakavuna me rau na lasa vata kei na dua na turaga ni Vanualevu ka vakawati yani ena koro oya ka caqera toka na luvena. Era dau kilai levu na turaga ni Vanualevu ni ra dau kena dau na buli gone!
Sa totolo sara na vakasama nei Timoci me rau sa na toki I veikau de na qai rawa vinaka kina na buli gone baleta ni rau sa na tiko vakataki rau!
Vakadonuya sara o Nunia ka rau mai vakavale yani e veikau ka rau sa mani gu sara ena cakacaka ni buli gone!
Toso tiko na gauna se sega ga ni buli rawa e dua na gone!
Ena dua na siga, sa kere veivosoti o Timoci vei Nunia ka sa solia na galala me cakava ga na ka e via cakava o Nunia me rawa ga ni roqota kina e dua na gone.
Sa mai vakasama yani o Nunia ka sa luvuci koya na vakatutusa nei Timoci ka sa tubu tale mai vua na loloma!
Sa mani kaya cake yani o Nunia, “I Jimi, sa lekaleka sara ga vei au na gauna, ka sa sega ni caka rawa tale e dua na ka. Au sa nanuma me tekivu ena siga ni mataka, mo sa na peipei o iko, meu qai qaravi iko vaka ga o iko o noqu baba”!
Sauma yani o Jimi, “I Nunia, na ka ga o vinakata au na vakamuria ke rawa ni vakaseavu taka na nomu rarawa!
Mataka lailai ni siga tarava ni qai yadra mai o Timoci sa luvata na nona I sulu qai yavana tu I cake ka sa domica tu na ligana ka vaka me sa sega ni kila tu na vosa! EH! EH! EH!
Vakatoka ti tiko o Nunia sa rogoca sara o koya ni sa vosavosa tiko mai loma ni rumi o Timoci! EH! EH! EH!
Kaila sara yani o Nunia, Isa sa via gunu ti o baba! Iro yani na rumu sa teketeke tu I macawa o Timoci sega tu nai sulu!
Tukuna sara yani o Nunia “iko sa dua na baba dau qito, raica o sa caqeta laivi tu na nomu pikini”
A sega ga ni dua na pikini nei Timoci. Dolava na nodrau kato o Nunia qai dre mai e dua na I sulu vatoga, koti veimama ka sa mai vapikini taki Timoci yani!
Buta na wai katakata, waki vata kei na raisi ka sa ia sara na veivakani! Oti mai sasamaki yani o Nunia ka cakava tale e so na cakacaka ni vale.
Dede vakalailai sa rogo levu mai na tagi nei Timoci! EH! EH! EH! EH! EH!
Sa kila sara o Nunia ni dua na leqa sa tiko mai na rumu! Iro yani o Nunia sa suasua tu na nodrau davodavo! Vosataki o baba ka vapikini taki ena i karua ni wasewase ni suluvatoga a kotivi mada I liu!
Dede tale vakalailai sa rogo tale na domo ni tagi, ia sa lako vata kei na kaikaila! EH! EH! EH! EH! Sa vaka me viavialevu cake na tagi nei Timoci!
Cici sara yani o Nunia me lai raica se cava na leqa e sa yaco tiko mai na rumu ni a sasamaki tiko I tuba!
Curu yani ena loma ni nodrau rumu levu sa boica rawa o Nunia na boi ca, qai boi ni kani qase! Nona qai volekata yani na rumu ni moce sa sega saraga ni vosota rawa o Nunia!
Nona qai iro yani sa lako vata kei na nona sa kaya vei Timoci “Qori Jimi qai rakuta saraga na demu”
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn